El portal Jetcost situa Gandia entre les ciutats més buscades pels turistes aquest estiu
07 juliol 2022

## El portal Jetcost situa Gandia entre les ciutats més buscades pels turistes aquest estiu07 juliol 2022Última actualització: 07 juliol 2022

![](../gestion/img/b28838ec1e9ba74aec836e7ac9c541082fd38aa3f95b1813c3e24e305e9af4ee.jpg)  
  

Jetcost.com, el metacercador d'hotels, ha publicat aquesta setmana el seu estudi sobre les 35 destinacions preferides dels turistes nacionals per a les vacances del juliol.

En aquest rànquing nacional Gandia se situa a la quinzena posició només superada per Benidorm i per davant de València (17) i Peníscola (29).

Des de la companyia afirmen al seu estudi que després de dos anys de pandèmia i restriccions molts espanyols han decidit agafar uns dies de descans, però "_la crisi econòmica sembla que està fent que les destinacions nacionals estiguen sent especialment buscades pels turistes, per sobre dels internacionals_". D'aquesta manera, les cerques d'aquest tipus s'han triplicat respecte a l'any passat aconseguint gairebé el 75% de les cerques realitzades.

Sobre aquest estudi, el regidor delegat de Turisme, **Vicent Mascarell**, ha mostrat la seua satisfacció i ha recordat que fa pocs dies un altre cercador de referència ja va remarcar la importància de Gandia per als internautes a l'hora de buscar una destinació per a les vacances. "_Afrontem aquesta temporada turística amb moltes esperances. Amb la confiança que fa saber que s'han fet les coses bé i amb la garantia que serà un magnífic estiu_". "_Ser la primera ciutat de la província més buscada i estar al Top 15 d'Espanya ens convida a continuar treballant per consolidar unes ràtios que superen la mitjana d'altres destinacions_".

[Twittear](https://twitter.com/share)